Heyetê Weçînayîşê Berzî (YSK) qerarêko skandal da. Goreyê nê qerarî kesê ke bi KHK’yî ameyî îxraçkerdene, mazbata nêdîyena înan. Herinda Înan de mazbata dîyena namzedê ke rêza dîyine de yê.
Namzedanê HDP’yî yê serkewteyan ra yê Baglarê Amedî Zayyat Ceylan gama ke mehlimê kerdêne amebi îxraçkerdene. Reyna namzedê Tuşba ya Wanî Yilmaz Berkî, namzeda Artemêtanê Wanî  Gulnaz Kaçmaz Sayyîgîte, û  Çaldiran de Leyla Atsake bi Qarernameyê Hukmê Qanûnî ameyîbî îxraçkerdene. Nê çar qezayan de  rêza dîyine de AKP esto. Seba kê mazbata nêdîyo nê namzedanê îxraçkerdoxan  îtîrazî ameyî kerdene. YSK yo ke namzedîya  nê kesan qebûl kerdebî ewro bi nêdayîşê mazbatayan, sey qeyûman heqê şarî xesp keno.
